CELEX: 62021TN0647
Language: sk
Date: 2021-10-01 00:00:00
Title: Vec T-647/21: Žaloba podaná 1. októbra 2021 – Sberbank Europe/ECB

29.11.2021   
            
            
               SK
            
            
               Úradný vestník Európskej únie
            
            
               C 481/40
            
         
      Žaloba podaná 1. októbra 2021 – Sberbank Europe/ECB
      (Vec T-647/21)
      (2021/C 481/55)
      Jazyk konania: angličtina
      
         Účastníci konania
      
      
         Žalobkyňa: Sberbank Europe AG (Viedeň. Rakúsko) (v zastúpení: M. Fellner, advokát)
      
         Žalovaná: Európska centrálna banka
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej z 2. augusta 2021 (1) a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza dvanásť žalobných dôvodov.
      
                  1.
               
               
                  Prvý žalobný dôvod je založený na tvrdení, že žalovaná porušila zákaz dvojitého trestu podľa článku 50 Charty základných práv Európskej únie (ďalej len „Charta“) a článku 4 Európskeho dohovoru o ľudských právach (ďalej len „EDĽP“).
               
            
                  2.
               
               
                  Druhý žalobný dôvod je založený na tvrdení, že žalovaná porušila článok 49 Charty a článok 7 EDĽP tým, že uložila pokutu presahujúcu limity stanovené v článku 18 ods. 1 nariadenia (EÚ) č. 1024/2013 (2).
               
            
                  3.
               
               
                  Tretí žalobný dôvod je založený na porušení článku 17 Charty a článku 1 prvého dodatkového protokolu k EDĽP.
               
            
                  4.
               
               
                  Štvrtý žalobný dôvod je založený na tom, že žalovaná porušila zásadu dobrej viery, pretože nesprávne uplatnila spôsob stanovenia správnych peňažných sankcií podľa článku 18 ods. 1 a 7 nariadenia (EÚ) č. 1024/2013.
               
            
                  5.
               
               
                  Piaty žalobný dôvod je založený na tom, že žalovaná porušila článok 6 EDĽP.
               
            
                  6.
               
               
                  Šiesty žalobný dôvod je založený na tvrdení, že žalovaná porušila výšku limitov pre sankcie podľa článku 18 ods. 1 nariadenia (EÚ) č. 1024/2013.
               
            
                  7.
               
               
                  Siedmy žalobný dôvod je založený na tvrdení, že § 97 rakúskeho zákona o bankách (ďalej len „BWG“) sa neuplatní, ak prekročením limitu veľkej majetkovej angažovanosti nedôjde k získaniu výhody alebo k zabráneniu vzniku škody.
               
            
                  8.
               
               
                  Ôsmy žalobný dôvod je založený na tom, že možnosť žalovanej uložiť žalobkyni zrážkové úroky je premlčaná podľa § 97 BWG v spojení s článkom 395 nariadenia (EÚ) č. 575/2013.
               
            
                  9.
               
               
                  Deviaty žalobný dôvod je založený na tom, že žalovaná nesprávne uplatnila článok 97 ods. 1 BWG v spojení s § 30 písm. a) BWG a článkom 395 ods. 1 nariadenia (EÚ) č. 575/2013.
               
            
                  10.
               
               
                  Desiaty žalobný dôvod je založený na tom, že žalobkyňa nemala v úmysle prekročiť limity veľkej majetkovej angažovanosti podľa článku 395 nariadenia (EÚ) č. 575/2013 (3).
               
            
                  11.
               
               
                  Jedenásty žalobný dôvod je založený na tvrdení, že žalobkyňa nezískala žiadnu výhodu ani sa nevyhla žiadnej škode, ktorú by bolo potrebné absorbovať, prekročením limitov veľkej majetkovej angažovanosti v spornom období.
               
            
                  12.
               
               
                  Dvanásty žalobný dôvod je založený na tom, že žalovaná zneužila svoju diskrečnú právomoc tým, že žalobkyni neudelila výnimku podľa článku 396 ods. 1 nariadenia (EÚ) č. 575/2013.
               
            
         (1)  Č. ECB-SSM-2021-ATSBE-7 – ESA-2020-00000051.
      
         (2)  Nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami
      (Ú. v. EÚ L 287, 2013, s. 63).
      
         (3)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 2013, s. 1).